rejauldu/bengali-wikipedia huggingface dataset:
রশিদ খান (; জন্ম: ১৫ ডিসেম্বর, ১৯৫৯) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও কোচ। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে পাকিস্তান ইন্টারন্যাশনাল এয়ারলাইন্স, পাবলিক ওয়ার্কস ডিপার্টমেন্ট ও সিন্ধু দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী প্রদর্শন করতেন তিনি।   খেলোয়াড়ী জীবন  ১৯৭৫-৭৬ মৌসুম থেকে ১৯৯৩-৯৪ মৌসুম পর্যন্ত রশিদ খানের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে চারটিমাত্র টেস্ট ও ঊনত্রিশটি একদিনের আন্তর্জাতিকে অংশগ্রহণ করেছেন রশিদ খান। ৫ মার্চ, ১৯৮২ তারিখে করাচিতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।  জাতীয় দলে নিয়মিত খেলোয়াড়দের ধর্মঘটে কারণে বেশ কয়েকজন অনভিজ্ঞ খেলোয়াড়কে জাতীয় দলে অন্তর্ভুক্ত করা হয়। ফলশ্রুতিতে, ১৯৮১-৮২ মৌসুমে শ্রীলঙ্কার বিপক্ষে খেলার জন্যে ফাস্ট-মিডিয়াম বোলার রশিদ খানকে দল নির্বাচকমণ্ডলী আমন্ত্রণ জানায়। বল হাতে নিয়ে বেশ সফলতার স্বাক্ষর রাখেন। পাশাপাশি, ১০ নম্বরে ব্যাটিংয়ে নেমে ৫৯ ও অপরাজিত ৪৩ রান তুলতে সক্ষম হন।  তবে, এর পরপরই ইংল্যান্ড সফরের জন্যে দূর্ভাগ্যবশতঃ তাকে দলে রাখা হয়নি। তাসত্ত্বেও, ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে তাকে পাকিস্তান দলে রাখা হয়। ১৯৮৩-৮৪ মৌসুমে দলের সাথে অস্ট্রেলিয়া গমন করেন। ঐ সফরে একটিমাত্র টেস্টে তাকে খেলানো হয়। এরপর থেকে তাকে একদিনের খেলার জন্যে দলে রাখা হয়। ১৯৮৪-৮৫ মৌসুমে চূড়ান্ত টেস্টে অংশ নেন। নিউজিল্যান্ড সফরে আঘাতগ্রস্ত দলের শূন্যতা পূরণে নিউজিল্যান্ডে যান।   অবসর  আন্তর্জাতিক ক্রিকেট থেকে প্রত্যাখ্যাত হবার পরও প্রায় এক দশক প্রথম-শ্রেণীর ক্রিকেটে অংশগ্রহণ করেছিলেন।  ক্রিকেট খেলা থেকে অবসর গ্রহণের পর পাকিস্তানের অনূর্ধ্ব-১৯ দলের ব্যবস্থাপকের দায়িত্বে ছিলেন ও কোচিং কর্মে নিয়োজিত থাকেন। ২০০৬ সালে চীনের ক্রিকেটারদের কোচের দায়িত্ব পালন করেন তিনি।   তথ্যসূত্র    আরও দেখুন   ইজাজ ফাকিহ  জাভেদ আখতার  ১৯৮৩ ক্রিকেট বিশ্বকাপ দলসমূহ  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:করাচির ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার বিষয়শ্রেণী:পাকিস্তানি ক্রিকেট কোচ বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার বিষয়শ্রেণী:সিন্ধু এ-এর ক্রিকেটার
ন্যাশনাল পিপলস কংগ্রেস হল গণপ্রজাতন্ত্রী চীনের রাষ্ট্রীয় ক্ষমতার সর্বোচ্চ কক্ষ। ২০১৮ খ্রিস্টাব্দে ২৯৮০ জন প্রতিনিধি নিয়ে গঠিত এই সংসদ হল পৃথিবীর সবচেয়ে বড় সংসদ ভবন (ইংরেজি : Parliamentary body)।http://archive.ipu.org/parline-e/mod-general.asp এই সংসদ ভবনের কার্যকলাপ বছরে দুবার (এক সপ্তাহ করে) সম্পূর্ণ ভাবে চলে। এই কার্যকলাপ চলাকালীন দেশের বিভিন্ন বিল সম্পর্কিত মতদান ও আলোচনা হয় প্রতিনিধিদের মধ্যে। এটি ১৯৫৪ সালে গঠিত হয়।   তথ্যসূত্র   বিষয়শ্রেণী:চীন সরকার বিষয়শ্রেণী:জাতীয় আইনসভা বিষয়শ্রেণী:এক কক্ষবিশিষ্ট আইনসভা
বদলাপুর শ্রীরাম রাঘবন পরিচালিত ২০১৫ সালের ভারতীয় প্রতিশোধধর্মী নাট্য চলচ্চিত্র। চলচ্চিত্রটিতে প্রধান চরিত্রে অভিনয় করেছেন বরুণ ধবন, নওয়াজুদ্দীন সিদ্দিকী, হুমা কোরেশী, ইয়ামি গৌতম ও দিব্যা দত্ত।  চলচ্চিত্রটি ২০ ফেব্রুয়ারি, ২০১৫ মুক্তি পায়। ₹২৫ কোটি বাজেটের ছবিটি বিশ্বব্যাপী  ₹৭৭ কোটি আয় করে। ছবিটি ৬১তম ফিল্মফেয়ার পুরস্কারে শ্রেষ্ঠ চলচ্চিত্রসহ পাঁচটি বিভাগে মনোনয়ন লাভ করে।  কুশীলব  বরুণ ধবন - রাঘব "রঘু" পুরোহিত  নওয়াজুদ্দীন সিদ্দিকী - লায়েক মোহাম্মদ তুংরেকর  হুমা কোরেশী - ঝিমলি, লায়েকের বান্ধবী  ইয়ামি গৌতম - মিশা পুরোহিত, রঘুর স্ত্রী  দিব্যা দত্ত - শোভা  বিনয় পাঠক - হারমান, লায়েকের বন্ধু  রাধিকা আপ্তে - কাঞ্চন (কোকো), হারমানের স্ত্রী  অশ্বিনী কালশেখর - মিসেস জোশী  মুরালি শর্মা - মাইকেল দাদা  প্রতিমা কাজমী - লায়েকের মা  জাকির হুসাইন - পাতিল  কুমুদ মিশ্র - ইনস্পেক্টর গোবিন্দ মিশ্র  দেবাংশ শাহ - রঘু (কিশোর)  সঙ্গীত বদলাপুর চলচ্চিত্রের গানের সুর ও সঙ্গীত পরিচালনা করেছেন শচীন-জিগার। গানের কথা লিখেছেন দীনেশ বিজন ও প্রিয়া সারাইয়া। প্রথম গান "জি কারদা" একক গান হিসেবে ২০১৪ সালের ৯ ডিসেম্বর প্রকাশিত হয়। পরে ২০১৫ সালে ১৫ ফেব্রুয়ারি "জীনা জীনা" গানটি প্রকাশিত হয়। গানটি ফেব্রুয়ারি মাসের শেষ সপ্তাহে টপচার্টে প্রথম স্থানে ছিল।  গানের তালিকা  পুরস্কার ও মনোনয়ন  পুরস্কার বিভাগ মনোনীত ফলাফল সূত্র ফিল্মফেয়ার পুরস্কার শ্রেষ্ঠ চলচ্চিত্র দীনেশ বিজন, সুনীল লুল্লা   শ্রেষ্ঠ পরিচালক শ্রীরাম রাঘবন  শ্রেষ্ঠ অভিনেতা বরুণ ধবন  শ্রেষ্ঠ পার্শ্ব অভিনেতা নওয়াজুদ্দীন সিদ্দিকী  শ্রেষ্ঠ পার্শ্ব অভিনেত্রী হুমা কোরেশী  বিগ স্টার এন্টারটেইনমেন্ট পুরস্কার সবচেয়ে বিনোদন প্রদানকারী থ্রিলার চলচ্চিত্র    সবচেয়ে বিনোদন প্রদানকারী থ্রিলার অভিনেতা বরুণ ধবন  জি সিনে পুরস্কার সেরা খল অভিনেতা নওয়াজুদ্দীন সিদ্দিকী     সেরা অভিনেতা নওয়াজুদ্দীন সিদ্দিকী  বছরের সেরা পার্শ্ব অভিনেত্রী হুমা কোরেশী ও রাধিকা আপ্তে  স্টারডাস্ট পুরস্কার বছরের সেরা পরিচালক শ্রীরাম রাঘবন   বছরের সেরা অভিনেতা বরুণ ধবন  বছরের সেরা পার্শ্ব অভিনেত্রী হুমা কোরেশী ও রাধিকা আপ্তে  সেরা সঙ্গীত পরিচালক শচীন-জিগার  সেরা গীতিকার দীনেশ বিজন ও প্রিয়া সারাইয়া  সেরা পুরুষ নেপথ্য শিল্পী দিব্য কুমার (জি কারদা)  সেরা নৃত্য পরিচালক আহমেদ খান (জি কারদা)  সেরা চিত্রনাট্য শ্রীরাম রাঘবন ও অরিজিৎ বিশ্বাস  সেরা কাহিনি শ্রীরাম রাঘবন ও অরিজিৎ বিশ্বাস   তথ্যসূত্র  বহিঃসংযোগ     বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:শ্রীরাম রাঘবন পরিচালিত চলচ্চিত্র বিষয়শ্রেণী:শচীন-জিগার সুরারোপিত চলচ্চিত্র বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১৫-এর অ্যাকশন থ্রিলার চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:পুণের পটভূমিতে চলচ্চিত্র
হাইগেট স্কুল, লন্ডন, ইংল্যান্ডের প্রাক্তন ছাত্ররা স্কুলের প্রতিষ্ঠাতা স্যার রজার চোলমেলির নামানুসারে চোলমেলিয়ান বা ওল্ড চোলমেলিয়ান নামে পরিচিত। সংক্ষিপ্ত রূপ ওসি কখনও কখনও স্কুলে ব্যবহৃত হয় এবং ওল্ড চোলমেলিয়ানরা ব্যক্তিগতভাবে নিজেদেরকে ওসি হিসাবে উল্লেখ করতে পারে। একইভাবে, হাইগেট স্কুলের সাথে পরিচিত অন্যান্য লোকেরা স্কুলের প্রাক্তন সদস্যদের ওসি হিসাবে উল্লেখ করবে।  বিষয়শ্রেণী:লন্ডনের বিদ্যালয় অনুযায়ী শিক্ষিত ব্যক্তি
ডান|120px|link=কেতুরা|alt=আব্রাহামের স্ত্রী এবং পুত্ররা, কেতুরা তার ছয় পুত্রের সাথে ডানদিকে দাঁড়িয়ে আছে। (ভেনিস থেকে ১৬৩০ সালে প্রকাশিত একটি হাগাদাহ থেকে) কেতুরা বাইবেলের আদিপুরুষ, আদিপুস্তকের কুলপিতা আব্রাহামের স্ত্রী এবং উপপত্নী ছিলেন। আদিপুস্তক অনুসারে, আব্রাহাম তার প্রথম স্ত্রী সারাহর মৃত্যুর পর কেতুরাকে বিয়ে করেছিলেন। আব্রাহাম ও কেতুরা দম্পতির ছয় পুত্র ছিল। ইহুদি ঐতিহ্য অনুসারে, তিনি নোহের পুত্র ইয়াফেসের বংশধর ছিলেন। হিব্রু বাইবেলের একজন আধুনিক ভাষ্যকার কেতুরাকে "তোরাহে সবচেয়ে উপেক্ষিত উল্লেখযোগ্য ব্যক্তি" বলে অভিহিত করেছেন। হাগার, আব্রাহামের অপর পত্নী সারাহ'র মিশরীয় দাসী ছিলেন। মধ্যযুগীয় ইহুদি ভাষ্যকার রাশি, এবং কিছু পূর্ববর্তী রব্বি ভাষ্যকারদের একটি ঐতিহ্যগত বিশ্বাস অনুযায়ী কেতুরা ও হাগার একই ব্যক্তি ছিলেন, যদিও এই ধারণাটি বাইবেলে পাওয়া যায় না। (বাকি অংশ পড়ুন...)
সেমারিয়া () ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সেমারিয়া শহরের জনসংখ্যা হল ১২,৩২৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে সেমারিয়া এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
মনিকা শর্মা (জন্ম: ১৫ সেপ্টেম্বর ১৯৯৭)  একজন ভারতীয় মডেল, টেলিভিশন এবং চলচ্চিত্র অভিনেত্রী।  তিনি কালারস টিভির পৌরাণিক ধারাবাহিক শ্রীমদ ভাগবত মহাপুরাণে দেবী গঙ্গার চরিত্রে অভিনয় করেছিলেন।    কর্মজীবন  ২০১৫ সালে, শর্মা অ্যান্ডটিভি চ্যানেলে সম্প্রচারিত ধারাবাহিক দিল্লি ওয়ালি ঠাকুর গার্লস -এর মাধ্যমে তার টেলিভিশন জগিতে আত্মপ্রকাশ করেন। তিনি এর পরে  কালারস টিভির নাগিন ২ ধারাবাহিকে এক সহায়ক চরিত্রে অভিনয় করেছিলেন।  ২০১৮ সালে, তিনি কালারস টিভির সাসুরাল সিমার কা  ধারাবাহিকে অভিনয় করেছিলেন এবং চ্যানেলের ভৌতিক অতিপ্রাকৃত পরবভিত্তিক ধারাবাহিক কৌন হ্যায়? -এর একটি পর্বে অভিনয় করেছিলেন।  শর্মা পরবর্তীতে স্টার প্লাসের কসৌটি জিন্দগি কে এবং অ্যান্ডটিভির বিক্রম বেতাল কি রহস্য গাথা ধারাবাহিকে একটি ছোট চরিত্রে অভিনয় করেন। ২০১৯ সালের এপ্রিল সালে, তিনি স্টার ভারত -এর ধারাবাহিক প্যার কে পাপড় -এ অভিনয় করার প্রস্তাব পেয়েছিলেন।  ২০১৯ সালে তিনি দঙ্গল টিভির ধারাবাহিক এক ইচ্ছাধারী কি দাস্তান -এ শিবিকার ভূমিকায় অভিনয় করেছিলেন।   টেলিভিশন  বছর দেখান ভূমিকা চ্যানেল ২০১৫ দিল্লী ওয়ালী ঠাকুর গার্লস চন্দ্রলেখা ঠাকুর অ্যান্ডটিভি ২০১৬–২০১৭ নাগিন ২ গৌতমী কালারস টিভি ২০১৮ সাসুরাল সিমার কা অবনী পীযূষ ভরদ্বাজ কৌন হ্যায়? রাধিকা কাসৌটি জিন্দেগি কে কীর্তি স্টার প্লাস ২০১৯ বিক্রম বেতাল কি রহস্য গাথা উলুপি অ্যান্ডটিভি লাল ইশক পর্ব ১৪৩ বর্ষা শিবার্জুন এক ইচ্ছাধারী কি দাস্তান শিবিকা দঙ্গল শ্রীমদ্ভাগবত মহাপুরাণ হিন্দুধর্মে দেবী গঙ্গা কালারস টিভি ২০২২ নেইবারস্ প্রিয়াঙ্কা ইউটিউব   চলচ্চিত্র  বছর চলচ্চিত্র ভূমিকা ভাষা উৎপাদন ২০১৯ তেরি মেরি জোড়ি রূপ পাঞ্জাবি আদিত্য ফিল্মস  ২০২২ জলওয়াইউ এনক্লেভ তানিয়া পাঞ্জাবি থিয়েটার আর্মি ফিল্মস ২০২২ খুদা হাফিজ: অধ্যায় ২ – অগ্নি পরীক্ষা কল্কি হিন্দি প্যানোরামা স্টুডিওস   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দিল্লির নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:ভারতের সুন্দরী প্রতিযোগিতার প্রতিযোগী বিষয়শ্রেণী:নয়াদিল্লির অভিনেত্রী বিষয়শ্রেণী:জীবিত ব্যক্তি
কিরণ হায়দার () একজন পাকিস্তানি রাজনীতিবিদ, যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।   রাজনৈতিক জীবন  কিরণ হায়দার ২০১৩ সালের পাকিস্তানি সাধারণ নির্বাচনে পাকিস্তান মুসলিম লীগ (ন)–এর প্রার্থী হিসেবে মহিলাদের জন্য সংরক্ষিত আসনে বেলুচিস্তান থেকে জাতীয় পরিষদে নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
স্টাইল অ্যাট হোম হল একটি মাসিক কানাডীয় গৃহ সজ্জা এবং জীবনচর্চা ম্যাগাজিন, যা অভ্যন্তরীণ নকশা, গৃহ সজ্জা প্রকল্প, বাইরে জীবন-যাপন এবং বিনোদন সম্পর্কে নিবন্ধ প্রকাশ করে।  স্টাইল অ্যাট হোম ১৯৯৭ সালে টেলিমিডিয়া দ্বারা প্রতিষ্ঠিত হয়েছিল।  গেইল জনস্টন হ্যাবস ছিলেন প্রতিষ্ঠাতা সম্পাদক।  ম্যাগাজিনটি ২০০০ সালে ট্রান্সকন্টিনেন্টাল মিডিয়া এবং তারপর টিভিএ গ্রুপ ২০১৪ সালে অধিগ্রহণ করে।   পত্রিকাটির ওয়েব সাইট সেপ্টেম্বর ২০০৩ সালে চালু হয়েছিল।   তথ্যসূত্র    বহিঃসংযোগ     বিষয়শ্রেণী:কানাডার নারীদের ম্যাগাজিন বিষয়শ্রেণী:১৯৯৭-এ প্রতিষ্ঠিত ম্যাগাজিন বিষয়শ্রেণী:টরন্টোর ম্যাগাজিন বিষয়শ্রেণী:কানাডার মাসিক ম্যাগাজিন
বোলিং গড় হল এক প্রকারের পরিসংখ্যান, যা দিয়ে ক্রিকেট খেলায় একজন বোলারের বোলিং স্বচ্ছলতা যাচাই করা হয়। এটা প্রতি উইকেটে কত রান দেওয়া হয়েছে তার অনুপাত। অর্থাৎ, একজন বোলার কত ভালো বোলিং করছে তা বলা যাবে তার বোলিং গড় যত কম হবে তার ভিত্তিতে। বোলিং গড় সাধারনতঃ একজন বোলারের সম্পূর্ণ পারফরম্যান্স যাচাই করতে ইকোনমি রেট আর স্ট্রাইক রেটের সমন্বয়ে নির্ণয় করা হয়।  হিসাব একজন ক্রিকেটারের বোলিং গড় হিসাব করা হয় সে কি পরিমাণ রান দিয়েছেকে কতগুলো উইকেট নিয়েছে দিয়ে ভাগ করার মাধ্যমে।van Staden (2008), p. 2. বোলার কত রান দিয়েছে তা নির্ণয় করা হয়, বোলার যখন বোলিং করছিল তখন বিপক্ষ দলের ব্যাটসম্যান কত রান করেছে তা দিয়ে, কিন্তু এর মাঝে যদি কোন বাই রান, লেগ বাই রান অথবা পেনাল্টি রান। একজন বোলার কোন উইকেটের সম্পূর্ণ কৃতিত্ব পাই যখন তারা বোলিং করার সময় ব্যাটসম্যান আউট হয় বোল্ড, কট, হিট উইকেট, লেগ বিফোর উইকেট অথবা স্ট্যাম্পিংয়ের দ্বারা।   রেকর্ড বোলিং গড় বের করার ক্ষেত্রে একেক পরিসংখ্যানবিদের কৌশল একেক রকম।  টেস্ট ক্রিকেটে জর্জ লোহম্যানের রয়েছে ১০.৭৫ রেটের সর্বনিম্ন ও সেরা বোলিং গড়। ভিন্ন ভিন্ন কৌশল হওয়া সত্তেও এই ব্যাপারে ইএসপিএনক্রিকইনফো, আলমানাক এবং ক্রিকেট আর্কাইভ একমত পোষণ করেছে। যদি যোগ্যতার ব্যাপারে কোন বিভাগ করা না থাকত, তাহল উইলফ বার্বার, এ এন হর্নবি এবং ব্রুস মারে- এই তিনজনের মাঝে ড্র হয়ে যেত কারণ তারা শুধুমাত্র একটি টেস্ট ম্যাচ খেলে কোন রান না দিয়ে একটি করে উইকেট নিয়েছেন। এবং তাদের বোলিং গড় হল শূন্য।   ওয়ান ডে ক্রিকেটে, ইএসপিএনক্রিকইনফো এবং ক্রিকেট আর্কাইভের ভিন্ন কৌশলের কারণে রেকর্ডধারীও ভিন্ন। ইএসপিএন ক্রিক ইনফোর কৌশল হচ্ছে সবচেয়ে কঠিন, সর্বনিম্ন ১০০০ বল করা লাগবে। আর এই হিসাবে জোল গার্নার হলেন রেকর্ডধারী কারণ তার বোলিং গড় হল ১৮.৮৪। ক্রিকেট আর্কাইভের কৌশল একটু সহজতর, সর্বনিম্ন ৪০০ বল করা লাগবে। আর এই হিসাবে জন স্নো হলেন রেকর্ডধারী, কারণ তার বোলিং গড় হল ১৬.৫৭।  টি২০ খেলার ক্ষেত্রেও এই দুই ওয়েবসাইটের ভিন্ন মত পাওয়া যায়। কিন্তু এই ক্ষেত্রে সহজ হল  ইএসপিএন ক্রিক ইনফো, সর্বনিম্ন ৩০ বল, এবং ৮.২০ গড় নিয়ে জর্জ ও'ব্রায়ান হলেন রেকর্ডধারী। অন্যদিকে কঠিন হল ক্রিকেট আরকাইভ, সর্বনিম্ন ২০০ বল, এবং আন্দ্রে বোথা ৮.৭৬ গড় নিয়ে রেকর্ডধারী।  আন্তর্জাতিক মহিলা ক্রিকেটের ক্ষেত্রেও এই দুই ওয়েবসাইটের দ্বিমত চালু রয়েছে। ইএসপিএন ক্রিক ইনফোর মতে মহিলা টেস্ট ক্রিকেট-এ বেটি উইলসনের রয়েছে সেরা গড়, তা হল ১১.৮০, অন্যদিকে ক্রিকেট আর্কাইভের মতে ৫.৭৮ গড় নিয়ে মেরি স্পিয়ার্স হল সেরা। মহিলা ওডিআইয়ে, ক্রিকেট আর্কাইভের মতে ৯.৫২ গড় নিয়ে ক্যারোলিন বার্স সেরা, এবং ইএসপিএন ক্রিকইনফো’র মতে ১২.৫৩ গড় নিয়ে গিল স্মিথ সেরা।  তথ্যসূত্র  বিষয়শ্রেণী:বোলিং (ক্রিকেট) বিষয়শ্রেণী:ক্রিকেট রেকর্ড এবং পরিসংখ্যান বিষয়শ্রেণী:ক্রিকেট পরিভাষা বিষয়শ্রেণী:ক্রিকেট রেকর্ড ও পরিসংখ্যান
রবার্ট জি. এডওয়ার্ডস (ইংরেজি ভাষায়: Robert G. Edwards) (জন্ম ২৭ সেপ্টেম্বর ১৯২৫ - মৃত্যু ১০ এপ্রিল ২০১৩) একজন ব্রিটিশ জীববিজ্ঞানী যিনি ইন-ভাইট্রো ফার্টিলাইজেশনের (আইভিএফ) উপর গবেষণার জন্য বিখ্যাত। এ গবেষণার তার সহকর্মী ছিলেন প্যাট্রিক স্টেপটো (১৯১৩-১৯৮৮)। তিনি আইভিএফ-এর অগ্রদূত এবং তার এ গুরুত্বপূর্ণ গবেষণার ফল হল ১৯৭৮ সালের ২৫ জুলাইয়ে পৃথিবীর প্রথম টেস্ট-টিউব শিশু লুইস ব্রাউনের জন্ম। ইন-ভাইট্রো ফার্টিলাইজেশন সম্পর্কিত গবেষণার জন্য রবার্ট এডওয়ার্ড ২০১০ সালে চিকিৎসাবিজ্ঞানে নোবেল পুরস্কার অর্জন করেন। তিনি রয়াল সোসাইটির একজন গবেষণা ফেলো।   তথ্যসূত্র    বহিঃসংযোগ   Nobel Prize  Bourn Hall Clinic website   Profile at Lasker Foundation   বিষয়শ্রেণী:১৯২৫-এ জন্ম বিষয়শ্রেণী:ব্রিটিশ নোবেল বিজয়ী বিষয়শ্রেণী:ইংরেজ চিকিৎসক বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইংরেজ নোবেল বিজয়ী বিষয়শ্রেণী:২০১৩-এ মৃত্যু বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:রয়েল সোসাইটির সভ্য বিষয়শ্রেণী:নাইটস ব্যাচেলর
শশাঙ্কশেখর দত্ত (১৯১২ - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের কার্যক্রমে তিনি অংশগ্রহণ করে ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে গুলির আঘাতে শহীদ হন। এই দিন বিপ্লবী বাহিনীর প্রায় ১৪ জন শহীদ হলেও সংখ্যায় বিপুল ব্রিটিশ সৈন্যবাহিনী পরাস্ত হয়ে পলায়ন করে।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৪।  জন্ম ও শিক্ষাজীবন শশাঙ্কশেখর দত্তের জন্ম চট্টগ্রামের ডেঙ্গাপাড়ায়। তার পিতার নাম নবীনচন্দ্র দত্ত।  তথ্যসূত্র  বিষয়শ্রেণী:১৯১২-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৩০-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:অনুশীলন সমিতি বিষয়শ্রেণী:ভারতের স্বাধীনতা আন্দোলন বিষয়শ্রেণী:২০শ শতাব্দীর রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
রাধাকৃষ্ণ মন্দির, সূত্রাপুর অথবা রাধাবিনোদ মন্দির অথবা শঙ্খনিধি মন্দির ঢাকার টিপু সুলতান রোডের শঙ্খনিধি হাউজ এর উত্তরদিকে অবস্থিত এবং ভজহরি লজ এর পার্শ্ববর্তী একটি মন্দির। এই মন্দিরটি ১৯২১ থেকে ১৯২৬ সালের মধ্যে গড়ে ওঠা শঙ্খনিধি বণিক পরিবারের স্থাপত্যগুলোর একটি।  ইতিহাস বিংশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তারা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। শঙ্খনিধি পরিবারের স্থাপিত এসব ভবনের মধ্যে উল্লেখযোগ্য হচ্ছে ভজহরি লজ, শঙ্খনিধি হাউজ, রাধাকৃষ্ণ মন্দির প্রভৃতি।  ১৯৬৫ সালের দাঙ্গায় মন্দিরের পুরোহিতকে হত্যা করা হয়। পুরোহিতের পরিবার দেশত্যাগ করে কলকাতা চলে যায় এবং মন্দিরটি পরিত্যক্ত অবস্থায় পড়ে থাকে। মন্দিরটি এখন দখলদারদের কবলে থাকায় এতে আর কোন ধর্মীয় কৃত্য অনুষ্ঠিত হয় না।  ১৯৮৯ সালে এটি প্রত্নতত্ত্ব অধিদপ্তর কর্তৃক সংরক্ষিত পুরাকীর্তির তালিকাভুক্ত হয়। ২০১১ সালের ডিসেম্বরে দখলদাররা এটি ভাঙতে শুরু করে।http://www.thedailystar.net/news-detail-223292#comments  স্থাপত্যশৈলী রাধাকৃষ্ণ মন্দিরটি আয়তাকার, সুসজ্জিত এবং দক্ষিণমুখী। এর ৬০ ফুট বাই ৫০ ফুট দীর্ঘ আঙিনা রয়েছে। উত্তরপাশের মূল মন্দিরটি একতলা, অন্য তিনদিকের ভবন দ্বিতলবিশিষ্ট। প্রশস্ত সোপানের উপরে অবস্থিত মণ্ডপ অংশটির আয়তন প্রায় ৩০ফুট বাই ৪০ ফুট। এর সম্মুখভাগে চারটি করিন্থিয়ান স্তম্ভ এবং মাঝখানে তিনটি সুসজ্জিত তোরণ বিদ্যমান। ৪০ ফুট বাই ১০ ফুট মন্দিরকক্ষটিতে কারুকাজকৃত তিনটি দীর্ঘ কাঠের দরজা রয়েছে। মন্দিরে প্রবেশপথের সিঁড়ি এবং সম্পূর্ণ মেঝে আমদানিকৃত সাদা মার্বেল পাথর দিয়ে নির্মিত। জানালাগুলো লাল ও সবুজ রঙের রঙিন কাচ দ্বারা শোভিত। এই সুদৃশ্য মন্দিরের বিভিন্ন পাশে নানারকম লতাপাতার কারুকাজ রয়েছে, যার মধ্যে শঙ্খনিধি পরিবারের প্রতীক শঙ্খের বিভিন্ন নকশা বিশেষভাবে লক্ষণীয়। অন্য তিনপাশের অংশগুলোয় বিভিন্ন আয়তনের প্রায় ১৫ টি কক্ষ এবং দক্ষিণপূর্ব কোণে একটি কাঠের তৈরী সিঁড়ি আছে।BUILDINGS OF THE BRITISH RAJ IN BANGLADESH, by Najimuddin Ahmed, edited by John Sanday, THE UNIVERSITY PRESS LIMITED, November1986 first edition, page 54-56  ধ্বংসসাধন মন্দিরটি বহুদিন তালাবদ্ধ অবস্থায় ছিল।। ২০১১ সালের ১৫ ডিসেম্বর রাতে দখলদাররা মন্দিরটি ভাঙতে শুরু করে এবং মন্দিরের দোতলার ছাদ সম্পূর্ণ ভেঙে ফেলা হয়। পরে রাজউকের সংশ্লিষ্ট কর্মকর্তা থানায় সাধারণ ডায়েরি করেন।  বেসরকারি সংস্থা আরবান স্টাডি গ্রুপ কর্তৃক ২০১২ সালে মামলা করার পর উচ্চ আদালত থেকে স্থাপনাটি ধ্বংসের উপর স্থগিতাদেশ জারি ছিল।  রাজউকের নতুন প্রকাশিত রাজধানীর ঐতিহ্যবাহী ভবনের তালিকা থেকে এ মন্দিরের নাম বাদ দেওয়া হয়। এরপর ২০১৮ সালের মে মাসে মন্দিরের অবশিষ্টাংশ ও গর্ভমন্দির ভেঙে ফেলা হয়।  আরও দেখুন  বাংলাদেশের প্রত্নতাত্ত্বিক স্থানের তালিকা  শঙ্খনিধি নাচঘর  শঙ্খনিধি হাউজ  ভজহরি লজ  তথ্যসূত্র  বহিঃসংযোগ  http://www.thedailystar.net/news-detail-223292#comments  বিষয়শ্রেণী:ঢাকা জেলার প্রত্নতাত্ত্বিক স্থাপনা বিষয়শ্রেণী:ঢাকা জেলার দর্শনীয় স্থান বিষয়শ্রেণী:ঢাকার ভবন ও স্থাপনা বিষয়শ্রেণী:ঢাকা জেলার হিন্দু মন্দির বিষয়শ্রেণী:কৃষ্ণ মন্দির
thumb|রাশিয়ান দরপত্র স্টাফরা রাশিয়াকে ২০১৮ বিশ্বকাপের পুরস্কার দেওয়ার জন্য উদযাপন করছেন।  রাশিয়া ২০০৯ সালের শুরুতে ফিফা বিশ্বকাপের জন্য আগ্রহ প্রকাশ করেছিল এবং যথাসময়ে ফিফার নিকট আবেদন জমা দেয়। রাশিয়ার প্রেসিডেন্ট ভ্লাদিমির পুতিন বিশ্বকাপ নিলামে আগ্রহ প্রকাশ করেছিলেন এবং ২০১৮ সালের বিশ্বকাপ আয়োজনের জন্য রাশিয়ার একটি নিলাম প্রস্তাব প্রস্তুতের জন্য রাশিয়ার ক্রীড়া মন্ত্রী ভিটালী মুটকোকে নির্দেশ দেন। পরিকল্পনা তারিখপাদটীকা১৫ জানুয়ারি ২০০৯আনুষ্ঠানিকভাবে দরখাস্তের জন্য আহবান করা হয়২ ফেব্রুয়ারি ২০০৯নিলামে রেজিস্ট্রেশনের শেষ তারিখ১৬ মার্চ ২০০৯নিলামের রেজিস্ট্রেশন ফরম জমা দেওয়ার শেষ সময়সীমা১৪ মে ২০১০নিলামের বিস্তারিত জমা দেওয়ার শেষ সময়সীমা ১৬-১৯ আগস্ট ২০১০পরিদর্শন কমিটির রাশিয়ার সফর২ ডিসেম্বর ২০১০ ফিফা রাশিয়াকে ২০১৮ ফিফা বিশ্বকাপের জন্য স্বাগতিক দেশ হিসেবে মনোনীত করে  ভেন্যু  তথ্যসূত্র  আরো দেখুন   ২০১৮ ফিফা বিশ্বকাপ নকআউট পর্ব  ২০২১ ফিফা কনফেডারেশন্স কাপ  বহিঃসংযোগ      অফিসিয়াল নথি ও এবং ম্যাচ নথি   বিষয়শ্রেণী:২০১৮ ফিফা বিশ্বকাপ বিষয়শ্রেণী:ফিফা বিশ্বকাপ
ব্যারি জন (জন্ম: ১৯৪৬) একজন ব্রিটিশ বংশোদ্ভূত ভারতীয় মঞ্চ নির্দেশক, অভিনেতা, লেখক ও শিক্ষক। তিনি দিল্লি-ভিত্তিক প্রাথমিককালের মঞ্চদল থিয়েটার অ্যাকশন গ্রুপের (ট্যাগ) প্রতিষ্ঠাতা পরিচালক। ১৯৯৭ সালে তিনি সঞ্জয় সুজিতভের সাথে যৌথভাবে ইমাগো মিডিয়া কোম্পানি চালু করেন এবং পরে দিল্লিতে ইমাগো অ্যাক্টিং স্কুল প্রতিষ্ঠা করেন। বিদ্যালয়টি তাকে বিশেষ খ্যাতি এনে দেয় কারণ এই বিদ্যালয়ের শিক্ষার্থীদের মধ্যে শাহরুখ খান, মনোজ বাজপেয়ী, সুশান্ত সিং রাজপুত, সামির সনি ও শাইনি আহুজা বলিউডে, ফ্রিডা পিন্টো হলিউডে কাজ করেন এবং সমির অরোরা মার্কিন যুক্তরাষ্ট্রের শীর্ষ ১০ মিডিয়া কোম্পানির একটির প্রধান নির্বাহী কর্মকর্তা। ১৯৬৯ সাল থেকে তিনি ভারতে বসবাস করছেন। ২০০৭ সালে ইমাগো মিডিয়া কোম্পানি এবং দিল্লিতে ইমাগো অ্যাক্টিং স্কুল মুম্বইয়ে স্থানান্তর করা হয়। মুম্বইয়ে 'দ্য ব্যারি জন অ্যাক্টিং স্কুল'-টি আন্ধেরিতে অবস্থিত।  মঞ্চ নির্দেশনার জন্য ১৯৯৩ সালে তিনি ভারতের সঙ্গীত, নৃত্য ও মঞ্চের জাতীয় একাডেমি সঙ্গীত নাটক অকাদেমি থেকে সঙ্গীত নাটক অকাদেমি পুরস্কার লাভ করেন এবং সাহিত্য কলা পরিষদ পুরস্কার লাভ করেন।  চলচ্চিত্রের তালিকা  শতরঞ্জ কে খিলাড়ি (১৯৭৭)  গান্ধী (১৯৮২)  ম্যাসি সাহিব (১৯৮৫)  মিস বেটি'স চিলড্রেন (১৯৯২)  শহিদ উধম সিং  (১৯৯৯)  থ্যাঙ্কস মা (২০১০)  তেরে বিন লাদেন (২০১০)  দ্য গ্রেট ইন্ডিয়ান বাটারফ্লাই (২০১০)  চিটাগং (২০১২)  এম ক্রিম (২০১২)  পুরস্কার  ১৯৯৩: সঙ্গীত নাটক অকাদেমি পুরস্কার: মঞ্চ নির্দেশনা  তথ্যসূত্র  বহিঃসংযোগ    ইনস্টাগ্রাম  বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:কভেন্ট্রির ব্যক্তি বিষয়শ্রেণী:ভারতে ব্রিটিশ অভিবাসী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় মঞ্চ অভিনেতা বিষয়শ্রেণী:ভারতীয় মঞ্চ পরিচালক বিষয়শ্রেণী:হিন্দি চলচ্চিত্র অভিনেতা বিষয়শ্রেণী:নাট্যকলার শিক্ষক বিষয়শ্রেণী:রাষ্ট্রীয় নাট্য বিদ্যালয়ের শিক্ষক বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:১৯৪৪-এ জন্ম বিষয়শ্রেণী:ভারতে ইংরেজ অভিবাসী বিষয়শ্রেণী:ভারতের নাগরিকীকৃত নাগরিক
অন্তঃভ্রূণাবরণীহীন প্রাণী () বলতে মাছ ও উভচর প্রাণীদের একটি অনানুষ্ঠানিক দলকে বোঝায়, যাদেরকে তথাকথিত "নিম্নস্তরের মেরুদণ্ডী প্রাণী" নামেও ডাকা হয় এবং যে প্রাণীগুলি জলে বা পানিতে তাদের ডিম পেড়ে থাকে। এগুলি অন্তঃভ্রূণাবরণীবিশিষ্ট প্রাণীদের (Amniote) থেকে আলাদা করা হয়, যারা "উচ্চতর মেরুদণ্ডী প্রাণী" (সরীসৃপ, পাখি ও স্তন্যপায়ী প্রাণী) নামেও পরিচিত এবং যেগুলি স্থলভাবে ডিম পাড়ে কিংবা নিষিক্ত ডিমটি মায়ের দেহের অভ্যন্তরে অবস্থান করে।  অন্তঃভ্রূণাবরণীবিশিষ্ট প্রাণীদের ভ্রূণের বিকাশের সময় এক ধরনের ভ্রূণাবরণীর সৃষ্টি হয় যার কাজ ডিমে অক্সিজেন সরবরাহ করা ও কার্বন-ডাই-অক্সাইড নিষ্কাশন করা। এটিকে অন্তঃভ্রূণাবরণী (Amnion) বলে। অন্তঃভ্রূণাবরণীহীন প্রাণীদের ভ্রূণগুলির বিকাশের সময় এইরূপ কোনও আবরণীর সৃষ্টি হয় না; তারা চারপাশের জলের সাথেই অক্সিজেন, কার্বন ডাই-অক্সাইড ও অন্যান্য বিপাকীয় বর্জ্য গ্রহণ বা নিষ্কাশনের কাজগুলি সম্পন্ন করে থাকে।  জল বা পানি ভ্রূণের বর্জ্য পদার্থগুলির (বিশেষ করে অ্যামোনিয়া) ব্যাপনে সহায়তা করে, ফলে ভ্রূণটি তার নিজের বর্জ্য পদার্থের দ্বারা বিষাক্রান্ত না হয়েই ভ্রূণীয় বিকাশ সম্পন্ন করতে পারে। অন্তঃভ্রূণাবরণীহীন প্রাণীগুলির শ্রেণীগুলির সবগুলিই বিকাশের একটি পর্যায় মাছের বিকাশের সাথে সদৃশ হয়, যা নির্দেশ করে যে এগুলির মধ্যে ঘনিষ্ঠ শারীরবৃত্তীয় সম্পর্ক বিদ্যমান।   তথ্যসূত্র   বিষয়শ্রেণী:প্রাণিবিজ্ঞান
পাঁচখোলা ইউনিয়ন বাংলাদেশের ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ৭টি গ্রাম নিয়ে গঠিত।  ভৌগোলিক উপাত্ত পাঁচখোলা ইউনিয়নের মোট আয়তন ৬,০৪৫ একর বা ২৪.৪৮ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ৫,১০৯টি। এই ইউনিয়নের মধ্য দিয়ে বয়ে গেছে আড়িয়াল খাঁ নদী।  ২০১১ সালের হিসেব অনুযায়ী এ ইউনিয়নে ১৪.২৯ কিলোমিটার পাকারাস্তা ও ৪০.৮৮ কিলোমিটার কাঁচারাস্তা রয়েছে। মসজিদের সংখ্যা ৯০টি এবং মন্দিরের সংখ্যা ১টি।  জনসংখ্যার উপাত্ত বাংলাদেশের ২০১১ সালের আদমশুমারী অনুযায়ী পাঁচখোলা ইউনিয়নের ৫,১০৯টি পরিবারে মোট জনসংখ্যা ২৩,৭২৯ জন এবং প্রতি বর্গ কিলোমিটারে ৯৭০ জন লোক বাস করে। এদের মধ্যে ১১,৫৮৬ জন পুরুষ ও ১১,৮৭৩ জন মহিলা এবং লিঙ্গ অনুপাত ১০০। মুসলিম ধর্মালম্বী ২৩,৪৭০ জন, হিন্দু ধর্মালম্বী ২৫৮ জন ও বৌদ্ধ ধর্মালম্বী ১ জন।  শিক্ষা ২০১১ সালের হিসেব অনুযায়ী পাঁচখোলা ইউনিয়নের সাক্ষরতার হার ৫২.০% (পুরুষ ৫৪.১%, মহিলা-৪৯.৯%)। এ ইউনিয়নে ১টি মহাবিদ্যালয়, ১টি মাধ্যমিক বিদ্যালয়, ২টি মাদ্রাসা, ১২টি সরকারি প্রাথমিক বিদ্যালয় রয়েছে।  তথ্যসূত্র  বিষয়শ্রেণী:মাদারীপুর সদর উপজেলার ইউনিয়ন